|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 550-01/22-01/02 |
| URBROJ: 2170-31-03/8-22-1 |
| Punat, 3. studenog 2022. godine |

Na temelju članka 4. Odluke o ostvarivanju prava na jednokratnu novčanu pomoć - „božićnicu“ za stanovnike Općine Punat („Službene novine Primorsko-goranske županije“ broj 28/22), općinski načelnik Općine Punat objavljuje

**JAVNI POZIV ZA OSTVARIVANJE PRAVA**

**NA BOŽIĆNICU ZA UMIROVLJENIKE I OSOBE STARIJE OD 65 GODINA**

Pozivaju se svi umirovljenici i osobe starije od 65 godina s prebivalištem na području Općine Punat da podnesu ispunjeni obrazac za prijavu u svrhu ostvarivanja prava na jednokratnu novčanu pomoć - „božićnicu“.

**UZ ISPUNJENI OBRAZAC POTREBNO JE PRILOŽITI:**

1. **presliku osobne iskaznice (obostrano),**
2. **odrezak od mirovine ili potvrdu banke ili HZMO o isplati mirovine za prethodni mjesec,**
3. **presliku kartice računa s podatkom o IBAN-u.**

**UMIROVLJENICI KOJI SU OSTVARILI PRAVO NA BOŽIĆNICU 2021. GODINE DOSTAVLJAJU SAMO ISPUNJENI OBRAZAC**

**UMIROVLJENICI KOJI SU OSTVARILI PRAVO U 2021. GODINI NISU DUŽNI** uz ispunjeni obrazac prilagati presliku osobne iskaznice, odrezak od mirovine ili potvrdu banke ili HZMO o isplati mirovine za prethodni mjesec, presliku kartice računa s podatkom o IBAN-u, **OSIM** u slučaju da je došlo do promjene podataka.

Obrazac prijave nalazi se na službenoj internetskoj stranici Općine Punat [www.punat.hr](http://www.punat.hr) i u prostorijama Općine Punat te se predaje **u kutiju ispred zgrade Općine Punat zaključno do 2. prosinca 2022. godine.**

**U Staroj Baški, prijave će se primati u petak 11. studenog 2022. godine od 9,00 do 12,00 sati u prostorijama Stare škole.**

OPĆINSKI NAČELNIK

Daniel Strčić, bacc.inf., v.r.